Drie sterf toe trein motor trefDie opgefrommelde motor na ‘n trein hom Vrydag in Despatch getref het (Foto: Verskaf) Drie mense is Vrydag dood toe ŉ trein ŉ motor in Despatch, Oos-Kaap, getref het. Kapt. Gerda Swart, woordvoerder van die polisie, sê die polisie en nooddienste is om 08:44 na die spoorwegkruising op die Perseverance-pad in Despatch ontbied. Daar het hulle op die wrak van die wit Ford Icon-motor afgekom. Die motor was heeltemal opgefrommel. Die insittendes van die motor, twee vroue en een man, is op die toneel dood verklaar. “Besonderhede van die ongeluk is nog nie bekend nie. Die polisie was op die toneel en ondersoek ŉ saak van strafbare manslag,” sê Swart. Die slagoffers se name sal bekend gemaak word sodra hul families van hul dood in kennis gestel is.